Euroopa Liidu Teataja L 143 , 27/06/1995 Lk 0022 - 0025



Komisjoni määrus (EÜ) nr 1441/95, 26. juuni 1995, millega muudetakse I, II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 1102/95, [2] eriti selle artikleid 6, 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele; loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks tavaliselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; sarafloksatsiin tuleks lisada määruse (EMÜ) nr 2377/90 I lisasse; oksütotsiin tuleks lisada määruse (EMÜ) nr 2377/90 II lisasse; teadusuuringute lõpuleviimiseks tuleks deksametasoon lisada määruse (EMÜ) nr 2377/90 III lisasse; teadusuuringute lõpuleviimiseks tuleks eelnevalt määruse (EMÜ) nr 2377/90 III lisas määratletud ajutiste jääkide piirnormide kehtivusaega pikendada ka oksfendasooli, febanteeli, fenbendasooli ja triklabendasooli osas; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; käesolevas otsuses ettenähtud meetmed on kooskõlas veterinaarravimisektori tehniliste tõkete kõrvaldamist käsitlevate direktiivide tehnika arenguga kohandamise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. juuni 1995 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] EÜT L 110, 17.5.1995, lk 9. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA Määrust (EMÜ) nr 2377/90 muudetakse järgmiselt. A. I lisa muudetakse järgmiselt: 1. Antibakteriaalsed ained 1.2. Antibiootikumid 1.2.3. Kinoloonid "Farmakoloogilised toimeained | Markerjääk | Loomaliik | Jääkide piirnormid | Sihtkude | Muud sätted | 1.2.3.2. Sarafloksatsiin | Sarafloksatsiin | Kanad | 100 μg/kg 10 μg/kg | Maks Rasvkude + nahk" | | B. II lisa 2. punkti alla "Orgaanilised ühendid" lisatakse järgmine alapunkt: 2. Orgaanilised kemikaalid "Farmakoloogilised toimeained | Loomaliik | Muud sätted | 2.16. Oksütotsiin | Kõik toiduloomadest imetajad" | | C. III lisa muudetakse järgmiselt: 2. Antiparasiitikumid 2.1. Endoparasiitide vastased ained 2.1.1. Bensimidasoolid ja pro-bensimidasoolid "Farmakoloogilised toimeained | Markerjääk | Loomaliik | Jääkide piirnormid | Sihtkude | Muud sätted | 2.1.1.1. Febanteel | Oksfendasooli, oksfendasool-sulfooni ja fenbendasooli ühendatud jäägid | Kõik toiduloomade liigid | 1000 μg/kg 10 μg/kg 10 μg/kg | Maks Lihaskude, neer, rasvkude Piim | Ajutised jääkide piirnormid kaotavad kehtivuse 1. juulil 1997. Jääkide piirnormid hõlmavad kõiki febanteeli, fenbendasooli ja oksfendasooli jääke | 2.1.1.2. Fenbendasool | Oksfendasooli, oksfendasool-sulfooni ja fenbendasooli ühendatud jäägid | Kõik toiduloomade liigid | 1000 μg/kg 10 μg/kg 10 μg/kg | Maks Lihaskude, neer, rasvkude Piim | Ajutised jääkide piirnormid kaotavad kehtivuse 1. juulil 1997. Jääkide piirnormid hõlmavad kõiki febanteeli, fenbendasooli ja oksfendasooli jääke | 2.1.1.3. Oksfendasool | Oksfendasooli, oksfendasool-sulfooni ja fenbendasooli ühendatud jäägid | Kõik toiduloomade liigid | 1000 μg/kg 10 μg/kg 10 μg/kg | Maks Lihaskude, neer, rasvkude Piim | Ajutised jääkide piirnormid kaotavad kehtivuse 1. juulil 1997. Jääkide piirnormid hõlmavad kõiki febanteeli, fenbendasooli ja oksfendasooli jääke | 2.1.1.4. Triklabendasool | Selliste ekstraheeritavate jääkide summa, mis võivad oksüdeeruda ketatriklabendasooliks | Veised, lambad | 150 μg/kg 50 μg/kg | Lihaskude, maks, neer Rasvkude | Ajutised jääkide piirnormid kaotavad kehtivuse 1. juulil 1997" | 4. Kortikoidid 4.1. Glükokortikoidid "Farmakoloogilised toimeained | Markerjääk | Loomaliik | Jääkide piirnormid | Sihtkude | Muud sätted | 4.2.1. Deksametasoon | Deksametasoon | Veised, sead, hobused Veised | 2,5 μg/kg 0,5 μg/kg 0,3 μg/kg | Maks Lihaskude, neer Piim | Ajutised jääkide piirnormid kaotavad kehtivuse 1. jaanuaril 1997" | --------------------------------------------------